Materiál č. 5 na 4. zasadnutie Obecného zastupiteľstva v Trnovci nad Váhom dňa 14. apríla 2023

**K bodu programu 6:** „Žiadosť o poskytnutie nenávratného finančného príspevku na projekt „Športová zóna s korčuliarskym oválom v Trnovci nad Váhom“ - spolufinancovanie“

1. Dôvodová správa

*Predkladá: Mgr. Oliver Berecz, starosta obce*

**Dôvodová správa k materiálu č. 5 na 4. zasadnutie OZ v Trnovci nad Váhom**

Fond na podporu športu schválil už tretiu výzvu na predkladanie žiadostí o poskytnutie príspevku určeného na výstavbu, rekonštrukciu a modernizáciu športovej infraštruktúry v celkovej výške 17,6 miliónov eur. Minimálna hodnota projektu je 100.000 eur, minimálne spolufinancovanie zo strany žiadateľa je 30% z oprávnených výdavkov. Maximálna výška príspevku pre jedného žiadateľa je 1.100.000 eur.

O pridelenie príspevku sa Obec Trnovec nad Váhom uchádzala v roku 2022 neúspešne. Teraz sa do výzvy chceme zapojiť znova s projektom na vybudovanie športovej zóny s korčuliarskym oválom, ktorý svojimi parametrami bude vyhovovať účelu a zároveň spĺňať požiadavky súčasného trendu.

Realizácia projektu umožní pravidelné a udržateľné využívanie navrhovanej športovej zóny deťmi, mládežou, organizovanými aj neorganizovanými športovcami, ale aj širokou verejnosťou.

Športovú zónu plánujeme vybudovať v areáli Základnej školy s materskou školou Trnovec nad Váhom, na pozemku, ktorý sa v súčasnosti využíva ako futbalové ihrisko, jedná sa teda o rozšírenie existujúcich športových kapacít. Kladne sa k nemu vyjadril aj Slovenský zväz kolieskového korčuľovania.

Materiál prerokovaný

**Návrh**

Návrh na uznesenie k materiálu č. 5 na 4. zasadnutie OZ

Obecné zastupiteľstvo v Trnovci nad Váhom

1. **Berie na vedomie** predloženie Žiadosti o poskytnutie príspevku z Fondu na podporu športu v rámci programu „Výstavba, rekonštrukcia a modernizácia športovej infraštruktúry“, výzva číslo 2022/002 s názvom projektu „Športová zóna s korčuliarskym oválom v obci Trnovec nad Váhom“
2. **Schvaľuje a súhlasí**:
3. s predložením Žiadosti o poskytnutie príspevku z Fondu na podporu športu v rámci programu „Výstavba, rekonštrukcia a modernizácia športovej infraštruktúry“, výzva číslo 2022/002 s názvom projektu „Športová zóna s korčuliarskym oválom v obci Trnovec nad Váhom“, pričom ciele projektu sú v súlade s platným programom rozvoja obce a platným územným plánom obce,
4. so zabezpečením finančných prostriedkov na povinné spolufinancovanie realizácie projektu vo výške min. 30 %, t. j. min. **94 905,80** € z celkových oprávnených nákladov na projekt
5. so zabezpečením realizácie projektu v súlade s podmienkami poskytnutia finančného príspevku,
6. so zabezpečením financovania prípadných neoprávnených výdavkov, ktoré vzniknú v priebehu realizácie projektu a budú nevyhnutné na dosiahnutie jeho cieľa z rozpočtu obce

Hlasovanie

Podpis